BusinessPhone – Dialog 4224 Operator/Dialog 3214

## Sanasto

##### Alaliittymä

Kaikilla vaihteeseen kytketyillä puhelimilla on oma sisäinen numeronsa. Jos puhelimessasi on näyttö, voit nähdä numerosi.

##### Asettaminen pitoon

Puhelu, jota ei voi heti yhdistää esimerkiksi siksi, että tavoiteltu alaliittymä on varattu, voidaan asettaa pitoon ja yhdistää myöhemmin.

##### Automaattinen puhelunohjaus

Toiminto, joka lähettää puhuttuja ohjeita sisä- ja ulkopuhelujen soittajille ja antaa vaihtoehdot, joista voi valita. Puhutut ohjeet opastavat soittajan haluttuun kohteeseen. Katso kohta Muita hyödyllisiä toimintoja.

##### Esiohjelmoitu teksti

Esiohjelmoitu poissaolotiedote. Katso kohta Viestit.

##### Ilmoittaminen

Välittäjä ilmoittaa alaliittymään saapuvasta puhelusta ennen puhelun yhdistämistä.

##### Ilmoitus

Toiminnon avulla välittäjä voi ilmoittaa varattuun alaliittymään uuden puhelun saapumisesta. Välittäjälle soitetaan uudelleen, kun alaliittymä vapautuu. Katso kohta Lähtevät puhelut.

##### ISDN

Digitaalinen monipalveluverkko (Integrated Services Digital Network). Tarjoaa järjestelmälle täydentäviä palveluja yleisestä puhelinverkosta. Katso kohta ISDN-palvelut.

##### Jono

Välittäjälle soitetut puhelut asetetaan jonoon. Uudet puhelut asetetaan kaikkien välittäjien yleiseen jonoon. Uudelleensoitot asetetaan kunkin välittäjän omaan puhelujonoon.

##### Jonotus

Varatulle alaliittymälle annettava merkki, joka kertoo henkilölle, että joku haluaa puhua hänen kanssaan. Katso kohta Viestit.

##### Kaukolinja

Kaukolinja on sama kuin ulkolinja. Voi olla joko digitaalinen tai analoginen.

##### Ketjupuhelut

Voit yhdistää ulkopuhelun soittajan useisiin alaliittymiin peräkkäin. Ketjupuhelu yhdistyy takaisin välittäjälle aina, kun puhelu yhteen alaliittymään lopetetaan. Katso kohta Puheluiden aikana.

##### Kolmas osapuoli

Kolmas liittymä (henkilö), joka voidaan ottaa mukaan käynnissä olevaan kahden henkilön väliseen keskusteluun. Kyseessä voi olla sisä- tai ulkopuhelu. Katso kohta Puheluiden aikana.

##### Koputus

Puhelun soittaminen (asettaminen jonoon) varattuun alaliittymään. Alaliittymässä saattaa olla jo koputtavia puheluita. Koputtavat puhelut näkyvät alaliittymässä saapumisjärjestyksessä. Katso kohta Lähtevät puhelut.

##### Kuulutus

Kaikkia alaliittymäryhmän jäseniä kutsutaan, eli he kuulevat kaiuttimesta lyhyen, terävän äänen ja sen jälkeen lähettäjän puheviestin. Katso kohta Ryhmätoiminnot.

##### Laskuri

Laskuri pitää kirjaa puheluajoista ja puheluiden kustannuksista. Katso kohta Puheluiden mittaus.

##### LCR-toiminto

Toiminto, jonka avulla järjestelmä valitsee automaattisesti edullisimman (ei välttämättä lyhimmän) reitin haluttuun ulkonumeroon. Katso kohta LCR-toiminto.

##### Loop-näppäimet

Loop-näppäinten avulla voit valvoa vapaaseen tai varattuun liittymään yhdistettyjen puhelujen edistymistä. Loop-näppäimen avulla yhdistettyä tai pitoon asetettua puhelua voi jatkaa milloin tahansa.

##### Luettelonumero

1–8 merkin pituiset numerot, joita määritetään alaliittymille tai ulkolinjoille tai yhteisiksi lyhytnumeroiksi.

##### Lyhytnumerovalinta

Soittaminen ennalta ohjelmoituun numeroon valitsemalla koodi tai painamalla näppäintä.
Lyhytvalintanumerot voivat olla

1. Yhteisiä, jolloin kaikki alaliittymät voivat käyttää niitä.
2. Yksilöllisiä, jolloin kukin alaliittymä ohjelmoi ja käyttää niitä erikseen (71 numeroa).

Katso kohta Lyhytnumerot.

##### Mittaus

Lähtevien ulkopuhelujen kustannuksia voidaan seurata henkilökohtaisilla puhelumittareilla tai määritettyjen tilinumeroiden avulla. Katso kohta Puheluiden mittaus.

##### Mykistys

Mikrofonin voi kytkeä tilapäisesti pois päältä. Katso kohta Puheluiden aikana.

##### Myötäkuuntelu

Näppäimen avulla välittäjä voi seurata puhelua uusien puhelujen käsittelyn aikana. Välittäjällä on valvottavaan puheluun vain yksi kuunteluyhteys. Myötäkuuntelunäppäintä voi käyttää samalla tavalla kuin Loop-näppäintä. Katso kohta Puheluiden aikana.

##### Nimivalinta

Soittaminen yhden näppäimen avulla. Sisäisiä numeroita (tai yhteisiä lyhytnumeroita) voi tallentaa kuhunkin alaliittymään. Katso kohta Lyhytnumerot.

##### Näppäinpikayhteys

Kahden alaliittymän välinen kaksisuuntainen sisäpuheluyhteys esimerkiksi johtajan ja sihteerin välillä. Katso kohta Muita hyödyllisiä toimintoja.

##### Oikoyhteys

Ulkolinja ulos yritysverkosta.

##### Pito

Puhelun asettaminen pitoon: Katso kohta Puheluiden aikana.

##### Postilaatikko

Postilaatikkojärjestelmä ohjaa sinulle jätettyjä tai sinun lähettämiäsi viestejä, kun et ole paikalla. Katso kohta Viestit.

##### Puhelun keskeyttäminen

Yhteyden katkaiseminen kolmanteen (ei-toivottuun) osapuoleen. Katso kohta Lähtevät puhelut.

##### Puhelun yhdistäminen

Puhelun yhdistäminen pyydettyyn alaliittymään.

##### Rinnankytkentä

Rinnankytkeytyminen käynnissä olevaan puheluun, kun alaliittymä on varattu. Katso kohta Lähtevät puhelut.

##### Ruuhka

Vapaiden äänilinjojen puuttuminen estää puhelujen yhdistämisen.

##### Ryhmäpuhelu

Alaliittymäryhmällä voi olla yhteinen numero kunkin alaliittymän oman numeron lisäksi. Numeroon saapuvaan puheluun voi vastata mistä tahansa ryhmään kuuluvasta alaliittymästä.

##### Salasana

Nelinumeroinen koodi, jota tarvitaan esimerkiksi alaliittymän telkeämiseen ja viestien noutamiseen postilaatikkojärjestelmästä. Käyttäjä voi asettaa oman salasanansa. Katso kohta Turvallisuus.

##### Siirto

Käynnissä olevan sisä- tai ulkopuhelun aikana voidaan soittaa välipuhelu ja siirtää sitten puhelu toiselle (sisä- tai ulkopuhelun) osapuolelle. Katso kohdat Puheluiden aikana ja Hyödyllisiä vinkkejä.

##### Soitonsiirron ohitus

Tärkeät puhelut voidaan kätevästi päästää läpi alaliittymään, jossa on soitonsiirto aktivoituna. Katso kohta Puhelunsiirto.

##### Soitonsiirto

Alaliittymään tulevat puhelut siirretään toiseen luettelonumeroon (alaliittymään, yhteiseen lyhytnumeroon tai välittäjälle).
On kolme mahdollisuutta:

1. Välitön siirto, jolloin kaikki alaliittymään tulevat puhelut siirretään välittömästi.
2. Siirto, kun puheluun ei vastata, jolloin puhelu siirretään, jos siihen ei vastata tietyn ajan kuluessa.
3. Siirto, kun numero on varattu, jolloin puhelu siirretään, jos alaliittymä on varattu.

Katso kohta Puhelunsiirto.

##### Soitto vaihteen kautta (DISA)

Jos teet töitä muualla kuin toimistossa, tämän toiminnon avulla voit soittaa ulkopuheluja (kaukopuheluja) yrityksen vaihteen kautta. Maksat vain puhelun työpaikallesi. Katso kohta Muita hyödyllisiä toimintoja.

##### Taustamusiikki

Jos järjestelmään on liitetty musiikkilähde, kaikki pitoon asetettujen ulkopuheluiden soittajat kuulevat musiikkia.

##### Tiedote

Sisäpuhelun soittajille ilmoitetaan poissaolosta ja paluuajasta. Ulkopuhelun soittajat ohjataan välittäjälle, joka voi antaa samat tiedot. Voit lisätä teksti- tai puhetiedotteen mihin tahansa järjestelmän alaliittymään. Toiminnon avulla myös työntekijät, jotka eivät ole toimistoissaan, saavat päivitetyt tiedotteet. Tiedotteita on kolmenlaisia:

1. Esiohjelmoitu tekstitiedote.
2. Tekstitiedote (vain puhelimiin, joissa on näyttö).
3. Puhetiedote.

##### Tilinumero

Ulkopuhelujen kustannusten kohdistaminen valitulle tilinumerolle (enintään 15 merkkiä). Katso kohta Muita hyödyllisiä toimintoja.

##### Toimintokoodi

Jotakin tiettyä toimintoa vastaava numerokoodi.

##### Tunnistus

Jos alaliittymä on varattu, välittäjä voi tarkistaa toisen osapuolen henkilöllisyyden.

##### Vaihde

Puhelinvaihde. Puhelinkeskusjärjestelmä (esim. BusinessPhone 250).

##### Vapaalla

Välittäjän konsolissa oleva näppäin. Kun aktivoit vapaalla-toiminnon, kaikki välitysjonoon saapuvat ulkopuhelut ohjautuvat toiseen vastauspaikkaan. Vapaalla-tilassa konsolia voi käyttää tavallisena puhelimena ja sen yksilölliseen alanumeroon voi soittaa tavallisia puheluita. Jos puheluun ei vastata 30 sekunnin kuluessa (tätä aikarajoitusta voi muuttaa), järjestelmä merkitsee konsolin automaattisesti valvomattomaksi. Merkkivalo syttyy ja vilkkuu lyhyen aikaa.

##### Viesti

Viestin voi lähettää mihin tahansa alaliittymään. Tästä on hyötyä, kun puhelimesta kuuluu varattu-ääni tai siihen ei vastata. Viestejä on kolmenlaisia:

1. Soittopyyntö.
2. Tekstiviesti (vain puhelimeen, jossa on näyttö)
3. Puheviesti.

Katso kohta Viestit.

##### Uudelleensoitto

Puhelu tulee välittäjälle uudelleen 30 sekunnin kuluttua (aikamääritystä voi muuttaa) koputuksen jälkeen tai kun puhelu on yhdistetty alaliittymään, josta ei vastata.

##### Yökytkentä

Käytetään kaikkien tulevien puhelujen ohjaamiseen yhteen alaliittymään (vastauspaikkaan) esimerkiksi silloin, kun toimisto on suljettu. Katso kohta Avustus.

© Ericsson Enterprise 2003